

**ADVENTSNATT I KIRKEN**

**Lørdag 29. – søndag 30. november**

***Et felles opplegg for barn i 5. trinn***

***som er bosatt i Stokka eller Kampen***

****

**Hva?** Helgen 29.-30. november inviterer vi barna i 5. trinn bosatt i Kampen sokn og Stokka sokn, altså de som er født i 2015, til en felles opplevelse. **Opplegget foregår i Kampen kirke**. Barna skal få være med å feire kirkens nyttår, natt til 1. søndag i advent. Denne feiringen kalles Lys Våken. Arrangementet foregår i hele Norge og er en del av den kirkelige undervisning og læring (tidl. trosopplæring) i Den norske kirke.

*Gjennom årene har dette vært noen stikkord om Lys Våken:*

* *Lys Våken – dans*
* *Kirkens nyttårsfest!*
* *Kjekke bibelfortellinger*
* *Pepperkakebaking*
* *Pizza*
* *Kino*
* *God stemning*

*Noen justeringer i programmet kan skje, men dette er en pekepinn på litt av det du kan forvente deg.*

**Hvor?** Oppmøtested på Lys Våken er lørdag kl. 1800 **i Kampen kirke.** De som ønsker er velkommen til å delta på **juleverksted i Stokka kirke** på lørdag formiddag kl. 11, i forkant av Lys Våken. Egen påmelding til juleverksted (se baksiden).

Barna sover over i Kampen kirke\* og spiser frokost sammen søndag morgen. Etter frokost inviteres barna og foreldre til å være med på adventsgudstjeneste søndag kl. 11 i den kirken de hører til, enten i Kampen kirke eller i Stokka kirke.

**Hjelp! 😊**Lys Våken er en dugnad, og vi behøver at dere foresatte er med og drar lasset sammen.

Vi behøver hjelp av foresatte til å transportere Stokka-barna til Stokka kirke etter frokost søndag.

\*For å kunne gjennomføre selve overnattingen er vi avhengig av en håndfull foresatte som melder seg til nattevakt-tjeneste. Dersom vi ikke har tilstrekkelig med nattevakter beholder vi resten av programmet, men barna sover da hjemme.

I tillegg til nattevakter trenger vi noen til å lage frokost, servere og rydde, bistå med pepperkakebaking, levere pizza, noen til å være tilstede i miljøet som voksenpersoner m.m.) Mer info om dette kommer senere.

I første omgang er det viktigste å finne ut om det er grunnlag for å gjennomføre selve overnattingen, altså om det melder seg nok nattevakter. De øvrige oppgavene fordeles i neste omgang. Kort tid etter påmeldingsfristens utløp tas beslutningen om det er grunnlag for å gjennomføre overnatting. Gi beskjed ved påmelding om du har anledning til å ta en økt som nattevakt.

Hvert år ønsker uansett noen av barna å sove hjemme. Det er helt uproblematisk. Hvis deres barn har behov for oppfølging eller tilrettelegging som vi trenger å vite noe om, gi oss beskjed om dette.

**Påmelding** Hvis du vil være med; meld deg på ved å sende en mail til **stokka.menighet.stavanger@kirken.no**. Oppgi navn, adr., klasse, skole, mobil og mail til foresatte og evt matallergier etc.

**Påmeldingsfrist og frist for å melde seg til nattevakttjeneste er**

**søndag 9. november**

**NB! Begrenset antall plasser.**

**Deltakeravgift på kr. 150,- vippses til #120376**

**merk betalingen «Lys Våken og barnets navn».**

Dersom noen har betalingsutfordringer, vær vennlig å gi oss beskjed. Vi har ordninger for slikt. Økonomi skal ikke være avgjørende for å kunne være med.

PS. Underveis på Lys Våken vil det bli filmet til **en fellesfilm** som kan brukes på søndagsgudstjenestene rundt omkring i Stavanger-kirkene. Hvis noen ønsker å reservere seg mot å bli filmet, gi beskjed.

Vi ønsker deg hjertelig velkommen til å bli med!

Vennlig hilsen Markus Melke, menighetspedagog i Kampen, Oddvar Nessa, barne- og ungdomsprest i Stokka og Silje Karina Dale Gunstead, musikk- og menighetsarbeider i Kampen og Stokka.



**i Stokka kirke**

**JULEVERKSTED**

**Lørdag 29. november**

**Kl. 11.00**

**![C:\Users\sk13170\AppData\Local\Microsoft\Windows\Temporary Internet Files\Content.IE5\75X13SCA\MC900414894[1].wmf]()**

**Kl. 11.00: Samling i kirken.**

**Kl. 11.20: Juleverksted i menighetssalen.**

**Grøt, saft og pepperkaker.**

Aktivitetene passer for barn fra 4 år og oppover, i følge med voksen.

**Pris: kr. 75,- pr. person.** Du kan betale kontant eller vipps.

Dette dekker grøt/saft og materiell.

**Påmelding på e-post innen onsdag 19. november** **til:**

**E-post:** **stokka.menighet.stavanger@kirken.no**

**Telefon: 51 84 04 00**